'n Belangrike hulpbron vir uitreike - www.bybelkennis.co.za
Lee Strobel, die bekend skrywer, sê dat daar in elke gemeente baie evangelistiese potensiaal is – en tog gebruik ons hulle selde. Hulle raak gefrustreer. Wie is hulle? Die Christelike eggenotes van mans wat nie glo nie. Thom Rainer bevind in sy navorsing dat die vrou die belangrikste verhouding is om mans wat nie glo nie, te bereik. In een-derde van gevalle sê mans dat hulle eggenotes die belangrikste faktor was om hulle weer in die kerk te kry.
Hoekom het gemeentes nie 'n benadering om hierdie eggenotes te bemoedig en op te lei nie? Maar wat nou van 2 Korintiërs 6:14: Moenie met ongelowiges in dieselfde juk trek nie? Hierdie is 'n waarskuwing van Paulus dat Christene baie versigtig moet wees om met ongelowiges te trou. As dit egter gebeur, moet gemeentes alles moontlik doen om die Christen eggenote by te staan.
Petrus skryf ook hieroor: As daar van julle is met mans wat nie die woord van God glo nie, en die mans sien hoe godvresend julle is en hoe voorbeeldig julle julle gedra, sal hulle vir Christus gewen kan word deur die gedrag van hulle vrouens. Dit sal nie eens vir hulle nodig wees om 'n woord te sê nie (1 Petrus 3:1 – 2).
Hoeveel sulke paartjies is daar in julle gemeente? Waarskynlik 'n klompie. Wat doen die gemeente om voordeel te trek uit hierdie unieke vermoë van vroue om hulle maats te beïnvloed? Hierdie is 'n kragtige manier van uitreik. Gebruik dit.
Lee Strobel en sy vrou, Leslie, het 'n boek hieroor geskryf: Surviving a Spiritual Mismatch in Marriage om Christene op te lei om doeltreffend uit te reik na hulle maats wat nie glo nie.